13.1.2023
ET
Euroopa Liidu Teataja
L 12/15
kaubanduse kaitsemeetmetel oli sarnane mõju.
Komisjon kinnitas 26st hinnatud juhtumist koosneva valimi puhul, (26) et import vähenes keskmiselt 73 % ja et mõjutatud kogused olid samuti asjakohased (27).
Seetõttu vähendasid nendesse riikidesse ja sealhulgas vähemalt osaliselt liidu turule suunatud ekspordi mahtu kolmandate riikide kehtestatud kaubanduse kaitsemeetmed.
20)
Selget seost kolmandates riikides kaubanduse kaitsemeetmete arvu suurenemise ja liidu turule suunatava impordi kasvu vahel näitavad ka peamistest terast eksportivatest riikidest pärit ja liitu suunatava ekspordiga seotud vastandlikud suundumused, mida on selgitatud põhjenduses 3 (28).
Arvestades kolmandate riikide kehtestatud kaubanduse kaitsemeetmete suurt hulka ja nende mõju meetmeid kehtestavatesse riikidesse suunatava impordi mahtudele (mida on üksikasjalikult kirjeldatud põhjendustes 18 ja 19), kinnitab see suundumus, et nende võimet eksportida kolmandatesse riikidesse piirati olulisel määral.
Seepärast püüdsid nad nendest lisamahtudest (mida mõjutas ka liigne tootmisvõimsus) vabaneda huvipakkuval liidu turul, kus seetõttu kasvas import samal perioodil järjepidevalt oluliselt kiiremini kui tarbimine.
21)
Neid suundumusi annab edasi alljärgnev joonis (29).
(26) Vt toimikusse 30. novembril 2022 lisatud märkus, tabel 3.
(27) Kaubanduse kaitsemeetme kehtestamiseks peavad iga uurimisega seotud mahud ületama miinimumtaset.
Terasega kaubeldakse tavaliselt suhteliselt suurtes kogustes, nagu on näha ELi kaubanduse kaitsemeetmete praktika näidetest ja valimisse kuuluvatest muude kolmandate riikide kaubanduse kaitsemeetmete juhtumitest.
(28) Uurimisperioodil oli nende riikide osakaal kogu liitu suunatud impordist järjepidevalt ligikaudu 75 %.
(29) Allikas: import liitu: Eurostat; kaubanduse kaitsemeetmed: WTO, Integrated Trade Intelligence Portal (I-TIP).